open-index/open-wikipedia-markdown huggingface dataset:
ნიგმატილა იულდაშევი

**ნიგმატილა იულდაშევი** (; დ. 5 ნოემბერი 1962, ტაშკენტი, უზბეკეთის სსრ) — უზბეკი სახელმწიფო მოღვაწე, უზბეკეთის პრეზიდენტის მოვალეობის შემსრულებელი 2016 წლის 2 სექტემბრიდან 8 სექტემბრის ჩათვლით. 2015 წლიდან 2019 წლამდე უზბეკეთის პარლამენტის ზედა პალატის (სენატის) თავმჯდომარე.

## ბიოგრაფია 
ნიგმატილა იულდაშევი დაიბადა 1962 წლის 5 ნოემბერს უზბეკეთის დედაქალაქ ტაშკენტში. დაამთავრა ტაშკენტის სახელმწიფო უნივერსიტეტის იურიდიული ფაკულტეტი. სხვადასხვა დროს მუშაობდა ალმალიკის პროკურატურის გამომძიელებლად (1987 — 1991); ტაშკენტის იუნუსაბადის რაიონის პროკურატურის გამომძიელებლად (1991 — 1993); ტაშკენტის პროკურატურის უფროს გამომძიელებლად (1993 — 1994); უზბეკეთის მთავარი პროკურატურის მართვის პროკურორად (1994 — 1999); მთავარი პროკურატურის მთავარი საგამოძიებო მართვის ნაწილის უფროსად (1999 — 2000); მთავარი პროკურატურის შიდა უსაფრთხოების ინსპექციის დირექტორად (2000 — 2003); პრეზიდენტის მრჩევლად უსაფრთხოების საკითხებში (2003 — 2006); მთავარი პროკურატურის საგადასახადო, სავალუტო დანაშაულის და დანაშაულებრივი შემოსავლების ლეგალიზაციასთან ბრძოლის დეპარტამენტის უფროსად (2006 — 2008); მთავარი პროკურორის მოადგილედ (2008 — 2011).

2011 წლის 21 ივნისს ნიგმატილა იულდაშევი უზბეკეთის იუსტიციის მინისტრად დაინიშნა, რომელიც ეკავა 2015 წლის 26 იანვრამდე. 2015 წლის 20 იანვარს უზბეკეთის პრეზიდენტის ბრძანებით დაინიშნა სენატორად, ხოლო 2015 წლის 22 იანვარს ფარული კენჭისყრით აირჩიეს უზბეკეთის პარლამენტის ზედა პალატის თავმჯდომარედ.

2016 წლის 2 სექტემბერს პრეზიდენტ ისლამ ქარიმოვის სიკვდილის შემდეგ, შეუდგა უზბეკეთის პრეზიდენტის მოვალეობის შესრულებას.

## სქოლიო
კატეგორია:დაბადებული 5 ნოემბერი
კატეგორია:დაბადებული 1962
კატეგორია:უზბეკეთის პრეზიდენტები
კატეგორია:უზბეკეთის სენატის თავმჯდომარეები
კატეგორია:ცოცხალი ადამიანები
დონ-კავატი

**დონ-კავატი** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 350 მეტრზე. მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ კარატინგის შემადგენლობაში.

2010 წლის მონაცემებით, მოსახლეობა 5 209 ადამიანს შეადგენდა, მოსახლეობის სიმჭიდროვე 87,52 კმ²-ზე. ფართობი 59 520 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
კომბინირებადი დიაკრიტიკული ნიშნები

**კომბინირებადი დიაკრიტიკული ნიშნები** () — უნიკოდის სტანდარტის მეშვიდე ბლოკი. მოიცავს გავრცელებულ კომბინირებად სიმბოლოებს.

## სიმბოლოთა სია 
## ნიშნების ცრილი 
## რესურსები ინტერნეტში
* Официальная таблица символов Консорциума Юникода

## სქოლიო
ილო მთიბელაშვილი

**ილო მთიბელაშვილი** — ქართველი პოეტი. დაიბადა 1901 წელს დუშეთის მუნიციპალიტეტის სოფელ ჩარგალში. მცირე ხანში მისი მშობლები საცხოვრებლად ჯერ დედოფლისწყაროს მუნიციპალიტეტის სოფელ ქვემო ქედში გადასულან, შემდეგ - ყვარლის მუნიციპალიტეტში. საბოლოოდ კი ლაფანყურში დამკვიდრებულან. ილო მთიბელაშვილს სკოლაში არ უვლია, წერა-კითხვა მწყემსობაში ისწავლა. თითქმის მთელი სიცოცხლე ცხვარში გაატარა. იყო ფერმის გამგეც. 1953 წელს, როცა კოლმეურნეობის მანქანით ზამთრის საძოვრებიდან სოფელში ბრუნდებოდა, მანქანა გადავარდა და დაიღუპა. დაკრძალულია ლაფანყურში.
## ლიტერატურა
* „ლაფანყურელი მოლექსეები“, 1991, რედაქტორები:იოსებ მთიბელაშვილი და ზინა მჭედლური. გამომცემლობა „მერანი“ გვ. 73

კატეგორია:ქართველი პოეტები
კატეგორია:დაბადებული 1901
კატეგორია:გარდაცვლილი 1953
კაჭკაჭი (მონეს ნახატი)

**კაჭკაჭი** — ფრანგი იმპრესიონისტი მხატვრის, კლოდ მონეს ნახატი, შესრულებული ზეთის საღებავებით, ტილოზე, 1868-1869 წლებში ნორმანდიაში, ეტრეტას კომუნას მახლობლად.

1869 წელს საფრანგეთში დიდი თოვლი მოვიდა. ეტრეტაში მონემ ზამთრის ახალი ტილოების შექმნა განიზრახა და ბაზილს „კაჭკაჭისათვის“ საღებავების გამოგზავნა სთხოვა. ბევრი მოვერცხლისფრო თეთრი, შავი, ბევრი სპილოსძვლისფერი, ბევრი კობალტისფერი ლურჯი, ბევრი გამჭვირვალე ლაქი და ყვითელი ოხრა, ესაა ფერები, რომლებიც მონემ ამ ნახატის დასახატად გამოიყენა. ნახატში თოვლი ძალიან მსუბუქი და ბრჭყვიალაა.

ვინაიდან მონეს ძალიან მოსწონდა ჰოლანდიური მხატვრობა, შეიძლება ვიფიქროთ, რომ აფასებდა ბრეიგელსაც, თუმცა მისგან განსხვავებით მონესთან საერთოდ არ არიან პერსონაჟები, მხატვარი გვიჩვენებს ისეთ სამყაროს სადაც ადამიანი არ ჩანს. ეს კომპოზიცია ძალიან მარტივია და გარკვეულწილად კოროს გავლენა იგრძნობა.

კომპოზიცია გაწონასწორებულია: წინა პლანზე გეომეტრიული ჩრდილებია განლაგებული, მეორე პლანი თოვლით დაფარული ხეების ტოტებია, ჰორიზონტის დასალიერში კი შეიძლება იყოს ზღვა ან მდელო. 

1869 წლის სალონის ჟიურიმ „კაჭკაჭი“ დაიწუნა. შეიძლება იმიტომ, რომ ის შესანიშნავი ლურჯი ჩრდილების ეფექტი, რომელიც კაჭკაჭის ბუმბულზეც მეორდება, მხატვრის სურვილით მას ლურჯ ფრინველად აქცევს.

## ლიტერატურა
*დიდი მხატვრები, მონე, გამომცემლობა პალიტრა L, თბ., 2010
*Fell, Derek (2007). ''The Magic of Monet's Garden*. Firefly Books. ISBN 1-55407-277-8.
*Schapiro, Meyer (1997). *Impressionism: Reflections and Perceptions*. George Braziller. pp.&nbsp;68–69. ISBN 0-8076-1420-3.
*Wildenstein, Daniel (1999). *Monet: Or the Triumph of Impressionism*. Taschen. ISBN 3-8228-7060-9.

## რესურსები ინტერნეტში
**The Magpie'' at the Musée d'Orsay full entry
**The Magpie * at the Grand Palais, Monet Numérique (high-resolution)

კატეგორია:კლოდ მონეს ნახატები
კატეგორია:1869 წლის ნახატები
კატეგორია:ნახატები ანბანის მიხედვით
კაბინდა (ქალაქი)

**კაბინდა** () — ქალაქი ანგოლაში, კაბინდის პროვინციის ადმინისტრაციული ცენტრი. მდებარეობს ზღვის დონიდან 24 მეტრ სიმაღლეზე. მოსახლეობის რაოდენობა 2010 წლის მონაცემებით შეადგენს — 399 427 ადამიანს.

კაბინდაში მდებარეობს საერთაშორისო აეროპორტი. 2010 წელს ქალაქში ჩატარდა აფრიკის ერთა თასის ტურნირი ფეხბურთში.

## კლიმატი 
კლიმატი ტროპიკულია. ნალექების წლიური ჯამია — 958 მმ. მათი ყველაზე უფრო დიდი რაოდენობა მოდის თებერვლიდან აპრილის ჩათვლით, ყველაზე უფრო ცოტა — ივნისიდან სექტემბრის ჩათვლით. ქარის წლის საშუალო სიჩქარეა — 3,8 მ/წმ.

## ისტორია 
1521 წელს ქალაქ კაბინდაში შეიქმნა დიოცეზი, რომელსაც მართავდა ეპისკოპოსი ენრიკე, აფონსუს ვაჟი, კონგოს სამეფოს მმართველი, რომელიც გახდა პირველი აფრიკელი ეპისკოპოსი თვით აფრიკელთა რიგებიდან.

თანამედროვე კაბინდა აშენდა როგორც სოფელი 1883 წელს. მისი უბის გასწვრივი ადგილმდებარეობა იყო საკმაოდ მოხერხებული და ეხმარებოდა ვაჭრობის წარმოებას. ქალაქის სტატუსი კაბინდამ მიიღო 1956 წლის 28 მაისს. 1960 წელს იწყება კომერციული საქმიანობის და პორტის განვითარება, საზოგადოებრივი შენობების, საცხოვრებელი კვარტლების და საავტომობილო გზების მშენებლობა.

## სქოლიო
კატეგორია:ანგოლის ქალაქები
წყვეტილი წრე

**წყვეტილი წრე** — ტოპოგრაფიული ნიშანი, რომელიც გამოიყენება დიაკრიტული სიმბოლოს ასოსთან გაერთიანების ეფექტის საჩვენებლად, მაგალითად, .

## რესურსები ინტერნეტში
* წყვეტილი წრე
* Dotted circle

## სქოლიო
კატეგორია:დიაკრიტიკული ნიშნები
კატეგორია:გეომეტრიული ფიგურები
უამბო (ქალაქი)

**უამბო** () — ქალაქი ანგოლაში, უამბოს პროვინციის ადმინისტრაციული ცენტრი.

უამბოში დაიბადა ცნობილი ანგოლელი მწერალი ჟოზე ედუარდუ აგუალუზა ().

## გეოგრაფია 
ქალაქი უამბო მდებარეობს დედაქალაქ ლუანდიდან 600 კმ-ში სამხრეთ-აღმოსავლეთით, მოკოს მთის (2619 მეტრი) სიახლოვეს, ზღვის დონიდან 1721 მეტრ სიმაღლეზე.

## ისტორია 
ქალაქის ადგილას ადრევე არსებობდა პატარა დასახლება. ოფიციალურად ქალაქი დაარსდა 1912 წლის 8 აგვისტოს. 1928 წელს ქალაქს სახელად დაერქვა *ახალი ლისაბონი* (). 1940-იანი წლების ბოლოს გამოცხადდა ანგოლის ადმინისტრაციული ცენტრის ლუანდიდან ახალ ლისაბონში გადატანის შესახებ, მაგრამ არანაირი მოქმედებები გადატანის შესახებ არ განხორციელებულა და ცენტრი დარჩა ლუანდაში. ანგოლისათვის 1975 წელს დამოუკიდებლობის მინიჭების შემდეგ, ქალაქს დაუბრუნდა ადრინდელი დასახელება — უამბო (1977 წელი). სამოქალაქო ომის წლებში ქალაქი იყო უნიტას ამბოხებულების მოძრაობის საყრდენი პუნქტი და მისი ხელმძღვანელის ჟონას სავიმბის შტაბ-ბინა. საბრძოლო მოქმედებების დროს უნიტას რაზმებზე შეტევისას ქალაქი უამბო საკმაოდ დაინგრა. დღეისათვის ქალაქში მიმდინარეობს აღდგენითი სამუშაოები. ასევე შეკეთებულია და მოქმედებაშია სტრატეგიულად უმთავრესი, კონგოს დემოკრატიული რესპუბლიკის ტერიტორიასთან დამაკავშირებელი საოკეანო პორტი ლობიტუ და უამბოზე გამავალი ცენტრალური ბენგელის სარკინიგზო ხაზი.

## მოსახლეობა 
ქალაქის მოსახლეობა 2013 წლის შეფასებით შეადგენს 375 225 ადამიანს.

## სქოლიო
კატეგორია:ანგოლის ქალაქები
ლუბანგო

**ლუბანგო** () — ქალაქი ანგოლაში, უილის პროვინციის ადმინისტრაციული ცენტრი. მოსახლეობის რაოდენობა 2010 წლის მონაცემებით შეადგენს — 256 713 ადამიანს. ქალაქი მდებარეობს ზღვის დონიდან 1760 მეტრ სიმაღლეზე.

## ისტორია 
ქალაქი დაარსდა 1885 წელს პორტუგალიელი კოლონისტების მიერ, რომლებიც აქ ჩამოვიდნენ მადეირას არქიპელაგიდან. დღევანდელ დღემდე მოაღწია პორტუგალიური კოლონიალური ბატონობის ეპოქის ბევრმა არქიტექტურულმა ძეგლმა.

## ეკონომიკა 
ქალაქი რკინიგზით დაკავშირებულია საპორტე ქალაქ ნამიბესთან. ლუბანგოში ასევე არსებობს აეროპორტი. ქალაქის შემოგარენში მოჰყავთ მარცვლეული კულტურები, ბოსტნეული კულტურები, თამბაქო, სხვადასხვა ხილი და სიზალი. განვითარებულია მეცხოველეობა. საწარმოო სექტორის დიდი ნაწილი მოდის ტყავის დამზადების სფეროზე.

## სქოლიო
კატეგორია:ანგოლის ქალაქები
საქართველოს ფოტოგრაფთა ასოციაცია

**საქართველოს ფოტოგრაფთა ასოციაცია** — არასამთავრობო ორგანიზაცია, რომლის მიზანია საქართველოში როგორც პროფესიონალური, ასევე სამოყვარულო ფოტოგრაფიის სფეროს განვითარება. წევრობაზე დაფუძნებული ორგანიზაცია სფა (საქართველოს ფოტოგრაფთა ასოციაცია) 2008 წლის ნოემბერში დაარსდა.

## ძირითადი მიზნები
*საქართველოში ფოტოგრაფიის კუთხით არსებული მდგომარეობის შესწავლა, მიმდინარე პროცესებისა და ტენდენციების მეთოდური კვლევა, მეთოდოლოგიის შემუშვება, ინოვაციური სტრატეგიების შემუშავება და იმპლემენტაცია.
*ფოტოგრაფიის ხელშეწყობის მიზნით ღონისძიებების ჩატარება.
*ფოტომოყვარულთათვის აუცილებელი თეორიული და პრაქტიკული ბაზის ჩამოყალიბება.
*ფოტომოყვარულთათვის საერთაშორისო ფოტოკონკურსებში მონაწილეობის მიღების მიზნით საინფორმაციო ბაზის ჩამოყალიბება.
*ქართული ფოტოხელოვნების სხვადასხვა უცხოურ შემოქმედებით კავშირებში ინტეგრაცია.
## რესურსები ინტერნეტში
* ოფიციალური საიტი
*Facebook-ის ოფიციალური გვერდი
## სქოლიო
კატეგორია:არასამთავრობო ორგანიზაციები
კუიტო

**კუიტო** () — ქალაქი ანგოლაში. ბიეს პროვინციის ადმინისტრაციული ცენტრი. 1975 წლამდე მას ერქვა *სილვა-პორტუ*. 1993—1994 და 1998—1999 წლებში ქალაქს ალყა შემოარტყეს ანგოლის სრული დამოუკიდებლობისათვის ეროვნული კავშირის მეამბოხეებმა. ამ ალყების შედეგად ბევრი შენობა-ნაგებობა დღემდე საკმაოდ დაზიანებულია.

ქალაქი მდებარეობს ცენტრალური ბენგელის სარკინიგზო ხაზზე.

მოსახლეობის რაოდენობა 2010 წლის მონაცემებით შეადგენს — 185 302 ადამიანს.

## ისტორია 
კუიტო აშენებულია ოვიმბუნდუს ტომის მიერ 1750 წელს. მისი მმართველი იყო ბიიე, რომელიც დაქორწინდა სონგოელ ქალზე, რის შემდეგაც ორივემ ერთად ააშენეს ქალაქი. შემდგომში პორტუგალიელებმა ბიეს პროვინციას სახელი დაარქვეს ოვიმბუნდუს მმართველის გამო. ოვიმბუნდუს ტომი ჰყიდდა მეზობელი ხალხის ტყვეებს ევროპელ მონებით მოვაჭრეებზე. მოგვიანებით კუიტოს დაერქვა სილვა-პორტუ ვაჭარ ანტონიო დე სილვა-პორტოს პატივსაცემად.

სილვა-პორტუს აქვს ძალადობის ხანგრძლივი ისტორია, დაწყებული აფრიკელი მონების ვაჭრობით. 1960-იან წლებში პორტუგალიელები იყენებდნენ ქალაქს, როგორც პორტუგალიის ჯარის მომზადების სასწავლო ცენტრს, რომელიც იგზავნებოდა ქვეყნის ჩრდილოეთ ნაწილში პარტიზანული აჯანყებების წინააღმდეგ საბრძოლველად. 1975 წელს ანგოლამ პორტუგალიისგან დამოუკიდებლობა გამოაცხადა.

1993 წლის 6 იანვარს სამოქალაქო ომის დროს კუიტოს ალყა შემოარტყეს უნიტას აჯანყებულებმა. ალყა გაგრძელდა 9 თვე, 30 ათას ადამიანზე მეტი დაიღუპა შიმშილისგან. მეორე ალყა მოხდა 1998 წელს, ქალაქის დასაპყრობად გამოყენებული იქნა არტილერია და ტანკები.

## გეოგრაფია 
thumb|275px|გაკვეთილები ქალაქ კუიტოს სკოლაში
ქალაქი მდებარეობს ზღვის დონიდან 1719 მეტრზე, ბიეს პლატოს აღმოსავლეთ ფერდობზე. ჰაერის წლის საშუალო ტემპერატურა შეადგენს 21,26 °C-ს. ყველაზე უფრო ცივი პერიოდი აღინიშნება მაისიდან აგვისტოს ჩათვლით, როდესაც თითქმის მთლიანად არ არსებობს ნალექი. ყველაზე უფრო ცხელი თვეებია — სექტემბერი და ოქტომბერი. წვიმების სეზონია ნოემბრიდან აპრილის ჩათვლით.

## სქოლიო
კატეგორია:ანგოლის ქალაქები
პონტიფექს მაქსიმუსი

, როგორც პონტიფექს მაქსიმუსი*(ვია ლაბიკანა ავგუსტუსი)*]]
***პონტიფექს მაქსიმუსი*** (; სიტყვასიტყვით: „უდიადესი პონტიფი“ ან „ხიდების უდიადესი მშენებელი“) — ფონტიფიკების კოლეგიის (*Collegium Pontificum*) უმაღლესი ქურუმი ძველ რომში. წარმოადგენდა ყველაზე მნიშვნელოვან თანამდებობას ძველრომაულ რელიგიაში, რომლის დაკავების უფლებაც ძვ. წ. 254 წლამდე მხოლოდ პატრიციებს ჰქონდათ. თუმცაღა მკაფიოდ გამოკვეთილი რელიგიური თანამდებობა იყო, პონტიფექს მაქსიმუსობა ადრეული იმპერიის პერიოდში თანდათანობით პოლიტიზებული გახდა, რამდენადაც ავგუსტუსიდან მოყოლებული მას იმპერატორები იკავებდნენ. უკანასკნელი იმპერატორი, რომელიც მას ფლობდა იყო გრაციანე (ზეობდა 375-383 წლებში), თუმცა მან მოგვიანებით გადაწყვიტა, რომ სიტყვები „პონტიფექს მაქსიმუსი“ თავისი ტიტულისათვის მოეშორებინა. მიუხედავად იმისა, რომ რომაულ სამღვდელოებაში ყველაზე გავლენიანი თანამდებობა იყო, რომის უმაღლეს ქურუმებს (*ordo sacerdotum*) შორის მას მხოლოდ მეხუთე ადგილი ეკავა „რექს საკრორუმისა“ და სამი მთავარი ფლამენის შემდეგ.

სიტყვა „პონტიფექსს“, მოგვიანებით, ქრისტიან ეპისკოპოსებთან დაკავშირებით იყენებდნენ, რომის ეპისკოპოსის ჩათვლით. ტიტული „პონტიფექს მაქსიმუსი“ რომის კათოლიკურმა ეკლესიამ მიანიჭა პაპს, როგორც მთავარ ეპისკოპოსს. იგი არ შედის პაპის ოფიციალურ ტიტულატურაში, თუმცა გვხვდება რენესანსისა და თანამედროვე პერიოდის პაპების შენობებზე, მონუმენტებსა და მონეტებზე.

## იხილეთ აგრეთვე 
* პონტიფიკები

## სქოლიო
კატეგორია:ძველი რომის რელიგიური ტიტულები
კატეგორია:პაპის ტიტულები
მალანჟე (ქალაქი)

**მალანჟე** () — ქალაქი ანგოლაში, მალანჟეს პროვინციის ადმინისტრაციული ცენტრი.

## გეოგრაფია 
ქალაქი მალანჟე მდებარეობს ანგოლის ჩრდილოეთ ნაწილში, დაახლოებით 380 კმ-ში აღმოსავლეთით ქვეყნის დედაქალაქიდან — ლუანდიდან, ზღვის დონიდან 1155 მეტრ სიმაღლეზე. მალანჟედან 85 კმ-ში მდებარეობს ჩანჩქერი კალანდულა (წყლის ვარდნის სიმაღლე — 105 მეტრი), რომელიც რეგიონის ერთ-ერთი მთავარი ღირსშესანიშნაობაა. კლიმატი ქალაქის შემოგარენში რბილია; წლის განმავლობაში ჰაერის ტემპერატურა მერყეობს 20 °C-სა და 24 °C-ს შორის, ყოველწლიურად აქ მოდის დაახლოებით 900 მმ ნალექი. ქალაქ მალანჟეს შემოგარენი იდეალურია ისეთი სასოფლო-სამეურნეო პროდუქციის მოსაყვანად, როგორებიცაა: ბამბა, ყავა, ხილი, სიმინდი.

## ისტორია 
ქალაქი მალანჟე დააარსეს პორტუგალიელმა გადმოსახლებულებმა XIX საუკუნეში. 1885 წელს აშენდა რკინიგზა, რომელმაც ქალაქი დააკავშირა ანგოლის მთავარ ქალაქთან და საოკეანო პორტთან — ლუანდასთან. 1970 წელს პორტუგალიელმა მალანჟესთან ახლოს გახსნეს კანგანდალას ეროვნული პარკი. კოლონიზატორებმა ქალაქში ასევე ააშენეს აეროპორტი, საავადმყოფოები, კინოთეატრები და სხვა. 1975 წელს ანგოლისათვის დამოუკიდებლობის მინიჭების შემდეგ ათეულწლობით მიმდინარე სამოქალაქო ომმა მალანჟეში და მის შემოგარენში გამოიწვია სამეურნეო საქმიანობის დაცემა.

## მოსახლეობა 
მოსახლეობის რაოდენობა 2010 წლის მონაცემებით შეადგენს — 161 059 ადამიანს.

## ტრანსპორტი 
ქალაქში არსებობს აეროპორტი, რომელიც იღებს რეგულარულ რეისებს ლუანდიდან. მალანჟე-ლუანდის რკინიგზას მრავალი დივერსიების გამო ესაჭიროება მთლიანი რეკონსტრუქცია.

## სქოლიო
კატეგორია:ანგოლის ქალაქები
ბენგელის პროვინცია

**ბენგელის პროვინცია** () — პროვინცია ანგოლაში, რომლის ადმინისტრაციული ცენტრია — ქალაქი ბენგელა.

## გეოგრაფია 
ბენგელის პროვინციის ფართობი შეადგენს 31 788 კმ²-ს. დასავლეთიდან პროვინციას გარს ერტყმის ატლანტის ოკეანის წყლები. სამხრეთში მას ესაზღვრება ნამიბეს და უილის პროვინციები, ჩრდილოეთში — სამხრეთი კვანზის პროვინცია, აღმოსავლეთში — უამბოს პროვინცია.

## მოსახლეობა 
2014 წლის აღწერის მონაცემების თანახმად ბენგელის პროვინციის მოსახლეობის რაოდენობა შეადგენს 2 231 385 ადამიანს.

## ადმინისტრაციული დაყოფა 
ადმინისტრაციული თვალსაზრისით პროვინცია დაყოფილია 10 მუნიციპალიტეტად:
* ბაია-ფარტა (Baia-Farta)
* ბალომბო (Balombo)
* ბენგელა (Benguela)
* ბოკოიო (Bocoio)
* განდა (Ganda)
* კაიმბამბო (Caimbambo)
* კატუმბელა (Catumbela)
* კუბალი (Cubal)
* ლობიტუ (Lobito)
* შონგოროი (Chongorói)

## რესურსები ინტერნეტში
* 
* Official website of province governor 
* Information on this province at the Angolan ministry for territorial administration 
* Province geographical info at geoview.info

## სქოლიო
კატეგორია:ანგოლის პროვინციები
ლობიტუ

**ლობიტუ** () — ქალაქი და მუნიციპალიტეტი ანგოლაში, ბენგელის პროვინციაში. მდებარეობს ატლანტის ოკეანის სანაპიროზე, კატუმბელის ესტუარის ჩრდილოეთით, დაახლოებით 35 კმ-ში პროვინციის ადმინისტრაციულ ცენტრ — ქალაქ ბენგელიდან. ქალაქის საშუალო სიმაღლე ზღვის დონიდან შეადგენს 17 მეტრს. ქალაქის მოსახლეობის რაოდენობა 2010 წლის მონაცემებით შეადგენს — 149 249 ადამიანს; მუნიციპალიტეტის მოსახლეობა 2014 წლის აღწერით — 324 050 ადამიანს. მდინარე კატუმბელაზე ხიდის აშენების შემდეგ ლობიტუ შეერწყა ქალაქ ბენგელას ერთ მეგაპოლისად, მოსახლეობით თითქმის 1 მილიონი ადამიანი. ის ითვლება ერთ-ერთ ყველაზე უფრო სწრაფად განვითარებად ქალაქად სამხრეთ აფრიკაში.

ქალაქი დაარსდა 1843 წელს პორტუგალიის კოლონიალური სამფლობელო პორტუგალიის დასავლეთი აფრიკის ტერიტორიაზე. ქალაქი ბენგელის სარკინიგზო ხაზის, რომელიც აკავშირებს ატლანტის ოკეანის სანაპიროს კონგოს დემოკრატიული რესპუბლიკის სამხრეთთან, ბოლო პუნქტია. იგი მსხვილი საზღვაო პორტია.

## სქოლიო
კატეგორია:ანგოლის ქალაქები
ნუგზარ საჯაია

**ნუგზარ საჯაია** (დ. 25 დეკემბერი, 1941, სოფ. ჯვარი, წალენჯიხის რაიონი, საქართველოს სსრ, — გ. 25 თებერვალი, 2002, თბილისი, საქართველო) — ეროვნული უშიშროების საბჭოს მდივანი 1996–2002 წლებში.

1963 წელს დაამთავრა თბილისის სულხან-საბა ორბელიანის სახელობის სახელმწიფო პედაგოგიური ინსტიტუტი ფიზიკის ფაკულტეტი. 1963-1964 წლებში იყო  ქ. თბილისის 71-ე სკოლის ფიზიკის მასწავლებელი, 1970-1979 წლებში — კომუნისტური პარტიის თბილისის საქალაქო კომიტეტის ინსტრუქტორი, მცხეთის რაიკომის მეორე მდივანი, კომპარტიის ცენტრალური კომიტეტის განყოფილების ინსპექტორი, კომპარტიის ჩხოროწყუს რაიკომის პირველი მდივანი, ფოთის საქალაქო კომიტეტის პირველი მდივანი; 1979-1989 წლებში — კომპარტიის ცენტრალური კომიტეტის ადმინისტრაციული ორგანოების განყოფილების გამგე, სახალხო კონტროლის კომიტეტის თავმჯდომარე; კომპარტიის ცენტრალური კომიტეტის ბიუროს  წევრი, საქართველოს სსრ მეცხრე მოწვევის უმაღლესი საბჭის დეპუტატი. 

1990-1991 წლებში იყო  საქართველოს რესპუბლიკის პირველი მოწვევის  უზენაესი საბჭოს წევრი საარჩევნო ბლოკი „საქართველოს ერთიანი კომუნისტური პარტიიდან“.  იყო  მრეწველობის, ენერგეტიკის, მშენებლობის, ტრანსპორტისა და კავშირგაბმულობის მუდმივმოქმედი კომისიის წევრი. ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).  1993 წელს გახდა საქართველოს თავდაცვის ფონდის თავმჯდომარის მოადგილე; 1993 წელს — საქართველოს სახელმწიფო მეთაურის აპარატის მთავარი სახელმწიფო მრჩეველი, უშიშროებისა და სამართალდამცავ ორგანოებთან ურთიერთობის სამსახურის ხელმძღვანელი; 1996 წელს — პრეზიდენტის თანაშემწე ეროვნული უშიშროების საკითხებში — ეროვნული უშიშროების საბჭოს მდივანი. მინიჭებული ჰქონდა გენერალ-ლეიტენანტის წოდება. 2002 წელს ტრაგიკულად დაიღუპა საქართველოს ეროვნული უშიშროების საბჭოს მდივნად მუშაობის პერიოდში.

თბილისში არსებობს მისი სახელობის ქუჩა.

## რესურსები ინტერნეტში
*ნუგზარ საჯაია — საქართველოს პარლამენტის ოფიციალური საიტი

კატეგორია:დაბადებული 25 დეკემბერი
კატეგორია:დაბადებული 1941
კატეგორია:გარდაცვლილი  25 თებერვალი
კატეგორია:გარდაცვლილი 2002
კატეგორია:საქართველოს ეროვნული უშიშროების საბჭოს მდივნები
კატეგორია:საქართველოს რესპუბლიკის I მოწვევის უზენაესი საბჭოს წევრები
ნუგზარ
ტრინგა ჰიუსა

**ტრინგა ჰიუსა** (; დ. 8 იანვარი 1996, პრიშტინა, კოსოვო) — კოსოვოელი ალბანელი მოცეკვავე. 2011 წელს წარმოადგინა კოსოვო „ევროვიზიის ახალგაზრდა მოცეკვავეები 2011“-ზე, რომელიც გაიმართა ოსლოში, ნორვეგია. მისი საცეკვაო კარიერა 2005 წელს დაიწყო, როდესაც იგი გახდა "Studio Rudina" წევრი, რომელიც საბალეტო კურსია პრიშტინაში.

## ბიოგრაფია და კარიერა
ტრინგა ჰიუსა დაიბადა 1996 წლის 8 იანვარს კოსოვოს დედაქალაქ პრიშტინაში. სწავლობდა *სამი ფრაშერის გიმნაზიაში*, რომელიც მდებარეობს მის მშობლიურ ქალაქში, ხოლო მოგვიანებით კოსოვოს ტელევიზიამ იგი შეარჩია კოსოვოს წარმოადგენლად „ევროვიზიის ახალგაზრდა მოცეკვავეები 2011“-ზე ოსლოში, ნორვეგიაში. შერჩევა მოხდა ყველა საფეხურის გავლის შემდეგ. მთელი კოსოვოდან სულ 17 მონაწილე იყო. კოსოვოს მაუწყებლის RTK პროფესიულმა ჟიურიმ შეარჩია ტრინგა ჰიუსა და პატრიცია პრუტი. მოგვიანებით EYD კომისიამ გადაწყვიტა მხოლოდ ერთი მოცეკვავის დაშვება კოსოვოდან „ევროვიზიის ახალგაზრდა მოცეკვავეები 2011“ კონკურსზე.

ტრინგა ტელევიზიებში გამოსვლა 2005 წელს დაიწყო, იგი პირველად გამოჩნდა სამ ტელევიზიაში, ესენია *კოსოვოს საზოგადოებრივი მაუწყებელი*, *Kohavision* და *RTV21*, სადაც ის მონაწილეობა მიიღო საახალწლო შოუში. 2006 და 2007 წლებში მონაწილეობდა ამერიკის სავაჭრო პალატისა და "Raiffeisen Bank"-ის ჰუმანიტარულ საღამოზე, სადაც ტრინგა ქორეოგრაფიული აქტის წამყვანი ბალერინა იყო.

2007 წელს მონაწილეობდა *Studio Rudina* საბალეტო სპექტაკლში "NE ëndërra" (ოცნებებში). 2008 წელს იყო სტუმარი "Kosovo Vision", ხოლო 2008 წლის ბოლოს, "Magic Show" წევრი, რომელიც სადღესასწაულო პროგრამაა *Kohavision*-ზე, ამავე პერიოდში სადღესასწაულო პროგრამის "Të qeshim së bashku" (მოდით ერთად გავიცინოთ) კონკურსის წევრი იყო, რომელიც *კოსოვოს საზოგადოებრივი მაუწყებელზე* გადიოდა. 

## თამაშები
* Mbretëresha e zanave - (ზღაპარული დედოფალი)
* Vdekja e mjellmës - (გედების სიკვდილი)
* Shtriga - (ჯადოქარი)
* Zana e bardhë - (თეთრი ზღაპარი)

### სხვა სპექტაკლებზე, როგორც სოლისტი
* Muzat - (მუზა)
* Kapelet - (ქუდები)
* Planetet - (პლანეტები)
* Finalja 1 - (ფინალი 1)
* Djallushet - (ის ეშმაკია)
* Vallezimi i princeshave - (პრინცესის ცეკვა)
* CAN - (შეძლება)
* Cigania - (ბოშა გოგონა)
* Zhizeli
* Fortuna
* Maskat (ნიღბები)
* Finalja 2 (ფინალი 2)
* Vera (ზაფხული)
* Dimri (ზამთარი)
და ა.შ.

## სქოლიო
კატეგორია:დაბადებული 1996
კატეგორია:კოსოვოელი მოცეკვავეები
კატეგორია:კოსოვოელი ბალერინები
კატეგორია:დაბადებული 8 იანვარი
კატეგორია:ცოცხალი ადამიანები
ფერმა ხეებს შორის

**ფერმა ხეეებს შორის** — ნიდერლანდელი პოსტიმპრესიონისტი მხატვრის, ვინსენტ ვან გოგის ნახატი. შესრულებული ზეთის საღებავებით, ტილოზე, 1883 წლის სექტემბერში. ნამუშევარი ინახება პორჩინსკის გალერეაში.

## სქოლიო
კატეგორია:ვინსენტ ვან გოგის ნახატები
კატეგორია:1883 წლის ნახატები
კატეგორია:ნახატები ანბანის მიხედვით
ბენგელა (ქალაქი)

**ბენგელა** (მთლიანი დასახელება **სან-ფელიპე-დე-ბენგელა** ()) — ქალაქი ანგოლაში, ბენგელის პროვინციის ადმინისტრაციული ცენტრი. მოსახლეობის რაოდენობა 2010 წლის მონაცემებით შეადგენს — 134 523 ადამიანს.

## გეოგრაფია 
thumb|left|250px|პორტუგალიური სან-ფელიპეს ტაძარი, ბენგელა
thumb|left|250px|ბენგელის ატლანტის ოკეანის სანაპირო
ქალაქი ბენგელა მდებარეობს ანგოლის დასავლეთში, ატლანტის ოკეანის სანაპიროზე, ქვეყნის დედაქალაქ ლუანდიდან 430 კმ-ით სამხრეთში და პორტ ლობიტუდან 55 კმ-ით სამხრეთში.

## ისტორია 
ბენგელა 1617 წელს დააარსეს პორტუგალიელმა ზღვაოსნებმა და ხანგრძლივი დროის განმავლობაში წარმოადგენდა მთავარ სავაჭრო პუნქტს, რომელიც დაკავშირებული იყო ცენტრალური აფრიკის სიღრმისეულ რაიონებთან — მონებით ვაჭრობის ცენტრთან, საიდანაც მონები ბენგელიდან გაჰყავდათ ბრაზილიაში, ლუიზიანაში და კუბაში. ამ ეპოქიდან ქალაქში შემორჩა სან-ფელიპეს და სან-ანტონიუს ტაძრები, ასევე ჰოსპიტალი და ციხე-სიმაგრე.

ანგოლის მიერ დამოუკიდებლობის მოპოვების შემდეგ, სამოქალაქო ომის დროს (1975—2002 წლები), ბენგელის სარკინიგზო ხაზი 20 წელზე მეტი არ ფუნქციონირებდა. 2014 წელს ჩინეთის კრედიტებით და ჩინელი სპეციალისტების ძალებით დაიწყო მისი რეაბილიტაცია.

## ტრანსპორტი 
ქალაქი ბენგელა ქვეყნის სატვირთო პორტია. ლობიტუდან და ბენგელიდან აღმოსავლეთისკენ, აფრიკის კონტინენტის სიღრმეში, კონგოს დემოკრატიული რესპუბლიკის, ზამბიის, ზიმბაბვეს გავლით, ინდოეთის ოკეანის სანაპიროსკენ, მოზამბიკის პორტ ბეირასთან მიემართება ტრანსაფრიკული ბენგელის სარკინიგზო ხაზი, რომელიც ერთმანეთთან ორ ოკეანეს აერთებს. ბენგელა არა მარტო მსხვილი სარკინიგზო კვანძია — აქ ასევე მოქმედებს აეროპორტი და საზღვაო პორტი (არასატვირთო).

## სქოლიო
კატეგორია:ანგოლის ქალაქები
გნეუს დომიციუს აჰენობარბუსი (კონსული ძვ. წ. 32)

**გნეუს დომიციუს აჰენობარბუსი** (; გ. ძვ. წ. 31) — ძველი რომის სამხედრო და პოლიტიკური მოღვაწე ძვ. წ. I საუკუნეში. რომის კონსული ძვ. წ. 32 წელს.

## ცხოვრება 
აჰენობარბუსი მამასთან, ლუციუს დომიციუს აჰენობარბუსთან ერთად ძვ. წ. 49 წელს კორფინიუმთან შეიპყრეს. იგი ძვ. წ. 48 წელს გამართულ ფარსალოსის ბრძოლას ესწრებოდა, თუმცაღა ამის შემდეგ ომში რაიმე სახით მონაწილეობა აღარ მიუღია, თუმცა იტალიაში ძვ. წ. 46 წლამდე აღარ დაბრუნებულა, როდესაც იგი იულიუს კეისარმა შეიწყალა. სავარაუდოდ, მას კეისრის მკვლელობაში მონაწილეობა არ მიუღია, მიუხედავად იმისა, რომ ზოგიერთი ავტორის მტკიცებით იგი ერთ-ერთი შეთქმულთაგანი იყო. კეისრის სიკვდილის შემდეგ იგი ბრუტუსს მაკედონიაში გაჰყვა და ძვ. წ. 43 წელს ერთ-ერთ მკვლელად გამოცხადდა.

ძვ. წ. 42 წელს იგი ორმოცდაათხომალდიან ფლოტს მეთაურობდა იონიის ზღვაში და მეორე ტრიუმვირატის წინააღმდეგ მნიშვნელოვანი გამარჯვება მოიპოვა, როდესაც მთლიანად გაანადგურა გნეუს დომიციუს კალვინუსი ფილიპის პირველი ბრძოლის დღეს, როდესაც ამ უკანასკნელმა ბრუნდიზიუმისაკენ გაცურვა სცადა. ამ გამარჯვების წყალობით, იგი იმპერატორად გამოცხადდა. მისი ამ გამარჯვების გამოსახულება აღბეჭდილია მონეტაზე, რომელზეც გამოსახულია ხომალდზე აღმართული ნადავლი, მონეტის მეორე მხარეს კი გამოსახულია წვეროსანი თავი, რაც აჰენობარბუსების ოჯახის კარგი რეპუტაციის მქონე წარმომავლობაზე მიანიშნებს.

ფილიპის ბრძოლის შემდეგ, აჰენობარბუსი სექსტუს პომპეუსისაგან დამოუკიდებლად ხელმძღვანელობდა ომს და სამოცდაათი გემისაგან შემდგარი ფლოტითა და ორი ლეგიონით აწიოკებდა იონიის ზღვის სანაპიროებს.

ძვ. წ. 40 წელს გაიუს ასინიუს პოლიონის შუამავლობით, აჰენობარბუსი შეურიგდა მარკუს ანტონიუსს, რამაც ძლიერ გაანაწყენა ოქტავიანე. ძვ. წ. 39 წელს პომპეუსთან დამყარებული მშვიდობის შემდეგ, ანტონიუსმა აჰენობარბუსის უსაფრთხოების უზრუნველყოფა შეძლო და ძვ. წ. 32 წლისათვის მისთვის კონსულის თანამდებობის დაკავების პირობის მოპოვებაც მოახერხა. ძვ. წ. 36 წელს აჰენობარბუსი თან ახლდა ანტონიუსს ამ უკანასკნელის მარცხიან ლაშქრობაში პართიაში. ერთ-ერთი განსაკუთრებით გამანადგურებელი მარცხის შემდეგ, ანტონიუსი იმდენად იყო გულგატეხილი, რომ თავისი ჯარისკაცების გამხნევების მისია აჰენობარბუსს ანდო. ანტონიუსმა იგი ბითინიის მმართველად დანიშნა, რომლის გამგებლადაც ის ძვ. წ. 35 წლამდე (ან შესაძლოა, ამის შემდეგაც) მსახურობდა. ძვ. წ. 35 წელს იგი ეხმარებოდა გაიუს ფურნიუსს, აზიის მმართველს, სექსტუს პომპეუსის წინააღმდეგ. იგი ბრძოლას არ დასწრებია, რადგან ოქტავიანესთან შეერთებიდან რამდენიმე დღის შემდეგ გარდაიცვალა. პლუტარქე ვარაუდობს, რომ მისი გარდაცვალება გამოწვეული იყო „მისი ღალატისა და გამცემლობის გამოაშკარავების სირცხვილით“.

## ოჯახი 
აჰენობარბუსის მამას, ლუციუს დომიციუს აჰენობარბუსს, ძვ. წ. 54 წელს კონსულის თანამდებობა ეკავა. დედამისი იყო პორცია კატონისი, კატონ უმცროსის და და ორი სერვილიას (სერვილია უფროსი — კეისრის საყვარელი და სერვილია უმცროსი — ლუკულუსის მეორე ცოლი) ნახევარდა.

აჰენობარბუსი დაქორწინებული იყო ემილია ლეპიდაზე. მათი ერთადერთი შვილი, ლუციუს დომიციუს აჰენობარბუსი დაქორწინებული იყო მარკუს ანტონიუსისა და ოქტავია უმცროსის ქალიშვილზე, ანტონია უფროსზე. წყვილს შეეძინა ვაჟი — უმცროსი გნეუს დომიციუს აჰენობარბუსი — იმპერატორ ნერონის მამა.

## სქოლიო
კატეგორია:რომის რესპუბლიკის კონსულები
კატეგორია:ძვ. წ. I საუკუნის რომაელები
კატეგორია:გარდაცვლილი ძვ. წ. 31
კატეგორია:დაბადების წელი უცნობია
უიჟე (ქალაქი)

**უიჟე** () — ქალაქი ანგოლაში, უიჟეს პროვინციის ადმინისტრაციული ცენტრი. ქალაქი დააარსეს პორტუგალიელმა კოლონიზატორებმა; 1955—1975 წლებში მას ერქვა *კარმონა*. მოსახლეობის რაოდენობა 2010 წლის მონაცემებით შეადგენს — 119 815 ადამიანს.

## ისტორია 
დასახლება დაარსდა 1946 წელს. 1955 წელს მას დაერქვა კარმონა — 1928—1951 წლებში პორტუგალიის პრეზიდენტის — ანტონიუ ოსკარ დი ფრაგოზუ კარმონას პატივსაცემად.

დასახლება საკმაოდ სწრაფად იზრდებოდა და 1950-იანი წლების შუა პერიოდში გადაიქცა ანგოლის ყავის მრეწველობის მსხვილ ცენტრად. 1956 წელს კარმონამ მიიღო ქალაქის სტატუსი. ანგოლის დამოუკიდებლობისათვის ომის პერიოდში კარმონაში და მის შემოგარენში მიმდინარეობდა შეჯახებები პორტუგალიის კოლონიალურ არმიასა და სამიდან ერთ-ერთი ანტიკოლონიალური პარტიზანული მოძრაობის — FNLA-ს რაზმებს შორის.

1974—1975 წლებში კარმონა იყო FNLA-ს პოლიტიკური ცენტრი. 1975 წლის 11 ნოემბერს აქ გამოქვეყნდა ანგოლის «დამოუკიდებლობის ალტერნატიული დეკლარაცია» — ლუანდაში ანგოლის განთავისუფლების სახალხო მოძრაობის (MPLA) კონტროლ ქვეშ გამოცხადებული დამოუკიდებლობის საწინააღმდეგოდ. 1975/1976 წლების ზამთარში კარმონა და მისი შემოგარენი გახდა სამოქალაქო ომის არენა MPLA-სა და FNLA-ს დაჯგუფებებს შორის. 1976 წლის 6 იანვარს ქალაქი გადავიდა MPLA-ს ხელისუფლების კონტროლ ქვეშ და როგორც ადმინისტრაციული ცენტრი სახელად დაერქვა უიჟე — პროვინციის სახელწოდების გამო.

2004 წლის ბოლოდან 2005 წლის შუა პერიოდამდე ქალაქი გახდა რეგიონის ნაწილი, რომელიც მოიცვა ჰემორაგიკული ციებ-ცხელების ეპიდემიამ.

## გეოგრაფია და კლიმატი 
ქალაქი უიჟე მდებარეობს ზღვის დონიდან 859 მეტრზე.

ჰაერის წლის საშუალო ტემპერატურა შეადგენს — 23,7 °С-ს. ნალექების წლიური ჯამია — 1582 მმ. ყველაზე უფრო დიდი რაოდენობა მოდის ნოემბრიდან დეკემბრის ჩათვლით და მარტიდან აპრილის ჩათვლით, ყველაზე უფრო ნაკლები — ივნისიდან აგვისტოს ჩათვლით. ქარის წლის საშუალო სიჩქარეა — 4,2 მ/წმ.

## სქოლიო
კატეგორია:ანგოლის ქალაქები
ყვავილის მინდვრები

**ყვავილის მინდვრები** — ნიდერლანდელი პოსტიმპრესიონისტი მხატვრის, ვინსენტ ვან გოგის ნახატი. შესრულებული 1883 წელს, ზეთის საღებავებით ტილოზე.

ყვავილის მინდვრები იყო ბაღების პირველი ნახატი, რომელიც ვინსენტ ვან გოგმა დახატა. მართკუთხა მიწის ლურჯ, ყვითელ, ვარდისფერ და წითელ მწკრივებში ნისენტმა აღმოაჩინა საკუთარი ინტერესი პერსპექტივის მიმართ. დაბალი პოზიცია ქმნის მინდვრის პანორამულ ხედს რომელზეც განლაგებულია გაზაფხულის ხასხასა ყვავილები. ეს ნახატი ვან გოგმა ჰააგაში ყოფნის მეორე წელს შექმნა.

## რესურსები ინტერნეტში
* *Flower Beds in Holland*, National Gallery of Art, Washington, DC

## სქოლიო
კატეგორია:ვინსენტ ვან გოგის ნახატები
კატეგორია:1883 წლის ნახატები
კატეგორია:ნახატები ანბანის მიხედვით
გოგონა ტყეში

**გოგონა ტყეში** — ნიდერლანდელი პოსტიმპრესიონისტი მხატვრის, ვინსენტ ვან გოგის ნახატი. შესრულებულია ზეთის საღებავებით ტილოზე, 1882 წელს. ინახება კროლერ-მიულერის მუზეუმში.

*გოგონა ტყეში* ან *თეთრებში ჩაცმული გოგონა ტყეში*. ამ ნამუშევრის შესახებ ვან გოგმა ჩანაწერი გააკეთა, სადაც ის ამბობს, თუ რამხელა მნიშვნელობას ანიჭებს, და როგორ მოელის ნახატის შეფასებას მნახველების მიერ და გამოთქვანს ვარაუდს თუ როგორ შეიძლება ის შეაფასონ: „ტყის შემდეგ ნამუშევარში გამოსახულია განიერი ფართო წიფლის ხეები მშრალი ტოტებით დაფარულ მიწაზე, და პატარა ფიგურა თეთრებში ჩაცმული ქალისა. ძალიან რთული იყო მისი სისუფთავის შენარჩუნება და მისთვის სივრცისა და დისტანციის მოძებნა წიფლის ხეებს შორის — მისი შემოსვლით ადგილიც და სივრცეც იცვლება პერსპექტივაში — როცა შემოგვყავს ვიღაც, რომელიც დადის და სუნთქავს, ეს გაგრძნობინებს ტყის არომატსა და სურნელებას.“

## სქოლიო
კატეგორია:ვინსენტ ვან გოგის ნახატები
კატეგორია:1882 წლის ნახატები
კატეგორია:ნახატები ანბანის მიხედვით
ირინე იმერლიშვილი

**ირინე იმერლიშვილი** (დ. 29 იანვარი, 1971) — ქართველი ბიოლოგი, თანამდებობის პირი, იურისტი, პოლიტიკოსი, საქართველოს საკონსტიტუციო სასამართლოს მოსამართლე 2016 წლის 24 ოქტომბრიდან, საქართველოს ეროვნული უშიშროების საბჭოს მდივანი 2013-2016 წლებში. საქართველოს VIII მოწვევის პარლამენტის წევრი.

## ბიოგრაფია 
დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ბიოლოგიის იურიდიული და ჟურნალისტიკის ფაკულტეტები, 1994 წელს — ასპირანტურა, ხოლო 2019 წელს — დოქტურანტურა.
1988 წელს იყო საქართველოს მეცნიერებათა აკადემიის პეტრე მელიქიშვილის სახელობის ფიზიკისა და ორგანული ქიმიის ინსტიტუტის პრეპარატორი. 1988-1989 წლებში თბილისის სახელმწიფო უნივერსიტეტში იყო მიკრობიოლოგიისა და ვირუსოლოგიის ლაბორანტი. 1994-1995 წლებში — თბილისის სახელმწიფო უნივერსიტეტის ეკოლოგიის ფაკულტეტის ლაბორანტი.

1993-1996 წლებში — საქართველოს პარლამენტის გარემოს დაცვისა და ბუნებრივი რესურსების კომისიის საქმისმწარმოებელი. 1996-1997 წლებში მუშაობდა საქართველოს პარლამენტის საორგანიზაციო დეპარტამენტში. იყო სხდომების მომზადებისა და უზრუნველყოფის სამმართველოს უფროსი. 1997-1998 წლებში საქართველოს პარლამენტის საორგანიზაციო დეპარტამენტის დარბაზის სამსახურის უფროსი;

1999-2000 წლებში საქართველოს პარლამენტის საორგანიზაციო დეპარტამენტის უფროსი. 2000 წელს გახდა საქართველოს პარლამენტის აპარატის უფროსის მოადგილე, საკანონმდებლო საქმიანობის საკითხებში. 2000-2003 წლებში საქართველოს იუსტიციის მინისტრის მოადგილე. 2006-2012 წლებში საქართველოს რესპუბლიკური პარტია-რეგიონული სამსახურის უფროსი. 2012-2013 წლებში მ.პ.გ. „ქართული ოცნება - დემოკრატიული საქართველო“, პოლიტიკური საბჭოს წევრი, პოლიტიკური საბჭოს მდივანი. 2012-2013 წლებში იყო  საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ბიძინა ივანიშვილი — ქართული ოცნება“, საპროცედურო საკითხთა დაწესების კომიტეტის თავმჯდომარე.

2013 წელს გახდა საქართველოს პრეზიდენტის თანაშემწე ეროვნული უშიშროების საკითხებში, უშიშროების საბჭოს მდივანი. ირინე იმერლიშვილი ფლობს ინგლისურ და რუსულ ენებს. ჰყავს მეუღლე და ორი შვილი

## რესურსები ინტერნეტში
კატეგორია:დაბადებული 29 იანვარი
კატეგორია:დაბადებული 1971
კატეგორია:ქართველი ქალი პოლიტიკოსები
კატეგორია:საქართველოს ეროვნული უშიშროების საბჭოს მდივნები
კატეგორია:საქართველოს საკონსტიტუციო სასამართლოს წევრები
კატეგორია:საქართველოს VIII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
ირინე
კატეგორია:„ქართული ოცნების“ წევრები
ნინო ჭილაშვილი

**ნინო იაგორის (გიორგის) ასული ჭილაშვილი** (დ. 1827 — გ. 1902, ქვიშხეთი) — ქართველი საზოგადო მოღვაწე, დიდი სახელმწიფო და პოლიტიკური მოღვაწის, პუბლიცისტისა და ეროვნულ-განმათავისუფლებელი მოძრაობის ერთ-ერთი მესვეურის დიმიტრი ყიფიანის მეუღლე.

## ბიოგრაფია 
ნინო იაგორის (გიორგის) ასული ჭილაშვილი დაიბადა 1827 წელს. მან დაამთავრა სმოლნის კეთილშობილ ქალთა ინსტიტუტი.
ის იყო დიდი სახელმწიფო და საზოგადო მოღვაწის, დიმიტრი ყიფიანის მეუღლე. ნინო ჭილაშვილი ნიკოლოზ ბარათაშვილის შესახებ მოგონებების ავტორია. იყო „თბილისის მუსიკალური საზოგადოების“ დამფუძნებელი წევრი, აგრეთვე წმიდა ნინოს სახელობის ქალთა საქველმოქმედო ორგანიზაციის წევრი. მონაწილეობდა თეატრალურ წარმოდგენებში.

ნინო ჭილაშვილი გარდაიცვალა 1902 წელს, ქვიშხეთში. დაკრძალულია მეუღლის გვერდით, მთაწმინდის მწერალთა და საზოგადო მოღვაწეთა პანთეონში.

## ლიტერატურა 
* 

კატეგორია:ქართველი საზოგადო მოღვაწეები
კატეგორია:დაბადებული 1827
კატეგორია:გარდაცვლილი 1902
კატეგორია:მთაწმინდის პანთეონში დაკრძალულები
კატეგორია:დიმიტრი ყიფიანი
ირვინგ სტოუნი

**ირვინგ სტოუნი** ( დ. 14 ივლისი, 1903, სან-ფრანცისკო, კალიფორნია — გ. 26 აგვისტო, 1989, ლოს-ანჯელესი) — ამერიკელი მწერალი, უმეტესად ცნობილი თავისი ბიოგრაფიული რომანებით აღიარებული ხელოვანების შესახებ, პოლიტიკოსი და ინტელექტუალი. მწერალს აღიარება მოუტანა ბიოგრაფიულმა რომანმა — „წყურვილი სიცოცხლისა“, რომელიც ვინსენტ ვან გოგის ცხოვრებას ასახავს და რომანმა „აგონია და ექსტაზი“, რომელშიც მიქელანჯელოს ცხოვრებას აღწერს. 

## ბიბლიოგრაფია 
* *წყურვილი სიცოცხლისა* - ბიოგრაფიული რომანი ვინსენტ ვან გოგის შესახებ (1934)
* *მეზღვაური უნგირზე* - ჯეკ ლონდონის ბიოგრაფია (1938)
* *უკვდავი ცოლი* - ისტორიული რომანი ჯესი ბენტონ ფრემონტის შესახებ (1944)
* *მოწინააღმდეგე სახლში* - ისტორიული რომანი იუჯინ დებსისა და მისი ცოლის, ქეითის, შესახებ (1947)
* *მგზნებარე მოგზაურობა* - ისტორიული რომანი ამერიკელი მხატვრის, ჯონ ნობელის, შესახებ (1950)
* *სიყვარული მარადიულია* - ისტორიული რომანი აბრაამ ლინკოლნისა და მერი ლინკოლნის ქორწინების შესახებ  (1954)
* *აგონია და ექსტაზი* - ისტორიული რომანი მიქელანჯელო ბუონაროტის ცხოვრების შესახებ (1961)

## სქოლიო
კატეგორია:ამერიკელი მწერლები
კატეგორია:ამერიკელი ბიოგრაფები
კატეგორია:დაბადებული 1903
კატეგორია:გარდაცვლილი 1989
კატეგორია:ამერიკელი ებრაელები
კატეგორია:მწერლები ანბანის მიხედვით
კარიბის ზღვის აუზის ქვეყნების სია

ქვეყნების და დამოკიდებული ტერიტორიების სია, რომლებსაც გარს ერტყმის **კარიბის ზღვა**.

## კონტინენტალური ქვეყნები 
## კუნძულოვანი ქვეყნები და ტერიტორიები 
კატეგორია:ქვეყნების სია
კატეგორია:კარიბის ქვეყნები
წისქვილი ჰააგასთან ახლოს

**წისქვილი ჰააგასთან ახლოს** — ნიდერლანდელი პოსტიმპრესიონისტი მხატვრის, ვინსენტ ვან გოგის ნახატი. შესრულებული აკვარელის საღებავებით. წინათ ითვლებოდა, რომ ნახატის შესრულების თარიღი 1881 წელია, თუმცა ისტორიკოსთა ბოლო დასკვნით ის მომდევნო, 1882 წლის ზაფხულშია შესრულებული.

## აღწერა
ნახატი შესრულებულია ეტენის მუნიციპალიტეტში, სადაც ის 1881 წლის ოქტომბერში ჩავიდა. ნახტი არაა მოხსენიებული წყაროებსა თუ ლიტერატურაში, ამიტომ მასზე ინფორმაცია ნაკლებად მოიპოვება, მაგრამ ნათელია, რომ ნახატი, რომელიც უნიკალურია იმით, რომ შესრულებულია აკვარელის საღებავებით დახატულია 1882 წლის ზაფხულში, მანამ, სანამ ვინსენტი ჰააგაში გაემგზავრებოდა. წისქვილი (), რომელიც ნახატზეა გამოსახული, მდებარეობდა რეისვეიკში (52°4′4.16″N 4°19′56.98″E), სოფელში ჰააგასთან ახლოს.

აკვარელით შესრულებული ნამუშევარი £2 322 500-ად გაიყიდა ლონდონში, 2015 წლის ივნისში.

## სქოლიო
კატეგორია:ვინსენტ ვან გოგის ნახატები
კატეგორია:1882 წლის ნახატები
კატეგორია:ნახატები ანბანის მიხედვით
ზანა მარჯანოვიჩი

**ზანა მარჯანოვიჩი** (; დ. 31 მაისი 1983, სარაევო, ბოსნია და ჰერცეგოვინა) — ბოსნიელი მსახიობი, ცნობილი „ალმა“-ს როლით 2008 წლის ფილმში „თოვლი“. 2010 წელს მონაწილეობა მიიღო ანჯელინა ჯოლის სადებიუტო ფილმში „სისხლის და თაფლის მიწაზე“, რომელიც 2011 წელს გამოვიდა. ასევე ითამაშა *კობრას* რეჟისორ ჰარის პასოვიჩის თეატრალურ თამაშში, რომელიც არის „აღმოსავლეთ დასავლეთის თეატრალურ კომპანიის“ წარმოებული *მტრის კლასი* (Class Enemy). ზანა სწავლობდა მსახიობობის ხელოვნებას სარაევოს საშემსრულებლო ხელოვნების აკადემიაში. 

## ფილმოგრაფია
;ფილმები
**Ljeto u zlatnoj dolini* (*ზაფხული ოქროს ველზე*, 2003)
**Teško je biti fin* (*ძნელია იყო კარგი*, 2007)
**Snijeg* (*თოვლი*, 2008)
**Snovi* (*ოცნებები*, 2008)
**Transfer* (*გადარიცხვა*, 2010)
**სისხლის და თაფლის მიწაზე* (2011)
**Broken* (*გატეხილი*, 2012)

;სერიალები
**Crna hronika* (*შავი ქრონიკა*, 2004)
**Lud, zbunjen, normalan* (*გიჟი, დაბნეული, ნორმალური*, 2007–10); 29 სერიის ეპიზოდებში
**60 წუთი* (2011)
**ამ კვირას* (2011)
**Tavis Smiley* (2011–12); 2 ეპიზოდში
**Charlie Rose* (2011)
**Priče iza diskrecione linije* (*ისტორიები ხაზის გონიერების უკან*, 2012)
*''New Year's Eve with Magacin Kabare* (*საახალწლო ხე მაგაჩინ კაბარესთან ერთად*, 2012)
**The Game* (2014)

;მოკლე
**Prva plata* (*ხელფასი'', 2005)

## სქოლიო
კატეგორია:დაბადებული 1983
კატეგორია:ბოსნიელი მსახიობები
კატეგორია:დაბადებული 31 მაისი
კატეგორია:ცოცხალი ადამიანები
Dragonfly 44

**Dragonfly 44** () — ულტრადიფუზიური გალაქტიკა კომას გროვაში (ბერენიკეს თმების თანავარსკვლავედი).
 გადაადგილების სიჩქარეზე დაკვირვებით, ირკვევა, რომ მისი მასა ერთი ტრილიონი მზის მასის ტოლი უნდა იყოს, დაახლოებით იგივე, რაც ირმის ნახტომის მასაა. გალაქტიკის ირგვლივ შეინიშნება 90 სფეროსებრი ვარსკვლავთგროვა. აღსანიშნავია, რომ Dragonfly 44 ირმის ნახტომის სინათლის მხოლოდ 1 %-ს გამოყოფს. 

2016 წლის აგვისტოში, ასტრონომებმა დაადგინეს, რომ გაალქტიკის 99,9 % სავარაუდოდ ბნელი მატერიისაგან შედგება. 

ჯერ კიდევ 2014 წელს, მეცნიერთა ჯგუფმა ჰავაის შტატში მდებარე კეკისა და ჯემინის ობსერვატორიების ტელესკოპების საშუალებით აღმოაჩინეს. მდებარეობს კომას გროვის სახელით ცნობილ რეგიონში, დედამიწიდან 320 მილიონი სინათლის წლის მანძილზე.

გალაქტიკა იმდენად მკრთალია, რომ მისი აღმოჩენა ათწლეულების მანძილზე ვერ მოხერხდა, თუმცა ახლა, მისი აღმომჩენი ჯგუფი არკვევს თუ რა მიზეზის გამო შედგება ამ ქალაქტიკის 99,9 % ბნელი მატერიისგან.

მეცნიერებმა Dragonfly 44-ს ვარსკვლავების მოძრაობის სიჩქარეც გაზომეს; აღმოჩნდა, რომ ისინი წამში 47 კმ/სთ სიჩქარით მოძრაობენ. ამის შემდეგ ჯგუფმა ისიც დაიანგარიშა, რომ გალაქტიკა 1 ტრილიონჯერ უფრო მასიურია ვიდრე ჩვენი მზე — იმდენად მძიმე, რომ მას საკუთარი ვარსკვლავების ერთობლიობის მარტოს დაჭერა არ შეუძლია.

## სქოლიო
კატეგორია:გალაქტიკები
ნამიბე (ქალაქი)

**ნამიბე** (), წინა სახელწოდება — **მოსამედიში** () — ქალაქი ანგოლაში, ნამიბეს პროვინციის ადმინისტრაციული ცენტრი.

## გეოგრაფია 
ქალაქი ნამიბე მდებარეობს ანგოლის სამხრეთ-დასავლეთ ნაწილში, მის ატლანტის ოკეანის სანაპიროზე. ქალაქის საშუალო სიმაღლე ზღვის დონიდან შეადგენს 44 მეტრს. მოსახლეობის რაოდენობა 2010 წლის მონაცემებით შეადგენს — 92 609 ადამიანს. ნამიბეს პროვინციის ერთ-ერთი მთავარი ღირსშესანიშნაობაა უდაბნოს რელიქტური მცენარე — ველვიჩია.

ქალაქის კლიმატი — შედარებით გრილი და მშრალია. ნალექების წლიური ნორმა მთლიანობაში შეადგენს 60 მმ-ს.

## ისტორია 
ქალაქი დააარსეს პორტუგალიელებმა 1840 წელს. 1985 წლამდე მას ერქვა*მოსამედიში*. სამოქალაქო ომის წლებში ნამიბეს პროვინციის შიდა რაიონებს აკონტროლებდა უნიტას რაზმები, მაშინ როდესაც ქალაქი ნამიბე და პროვინციის სანაპირო იმყოფებოდა სამთავრობო ჯარების ხელში. 1981—1985 წლებში ნამიბეს პროვინცია განიცდიდა სამხრეთ აფრიკის რესპუბლიკის რეგულარული ჯარების თავდასხმებს, რომლებსაც წინააღმდეგობას უწევდა ანგოლის ჯარი საბჭოთა და კუბის სამხედრო დახმარებით.

## ტრანსპორტი 
ნამიბე ქვეყნის სიდიდით მესამე საოკეანო პორტია, ლუანდის და ლობიტუს პორტების შემდეგ. ნამიბე ქალაქ მენონგესთან მოსამედიშის სარკინიგზო ხაზითაა დაკავშირებული, რომლის სიგრძე შეადგენს 907 კმ-ს. ამ სარკინიგზო მონაკვეთის ლიანდაგის სიგანე შეადგენს 1067 მმ-ს, თუმცა თავიდან მას აშენებდნენ, როგორც ვიწროლიანდაგიანს, ლიანდაგის სიგანით 600 მმ. ნამიბეს აეროპორტი მდებარეობს ქალაქიდან 7 კმ-ით სამხრეთით. იური გაგარინის სახელობის ძველი აეროპორტი მდებარეობს ქალაქ ნამიბეს ცენტრიდან 1,7 კმ-ში.

## სქოლიო
კატეგორია:ანგოლის ქალაქები
იმერული ყველი

მინი|იმერული ყველი|250პქ
**იმერული ყველი** — ქართული ყველის სახეობა, რომლის დამზადება ძირითადად იმერეთის მხარეში არის პოპულარული. იმერული ყველი მოუხარშავ ყველთა ჯგუფს განეკუთვნება და ძროხის რძისგან მზადდება. რადგან იგი ხელით ამოჰყავთ ხელურ, ხელეურ (აჭარ.) ყველს უწოდებენ.

## წარმოების ტექნოლოგია
იმერული ყველის წარმოებაში მთავარ მოქმედებას ძროხის რძის დაკვეთა, შედედება წარმოადგენს, რისთვისაც იხმარება საკიდელი, დვრიტა (საქონლის, ცხვრის ან ღორის კუჭი) ან სადედი.
კარგად იკვეთება ახალმოწველილი თბილი რძე, იმ სითბოთი როგორიც გამოიწველება და ეს სითბო უნდა შეუნარჩუნდეს საკიდელის მოქმედების მთელ პერიოდში. როცა რძის მასა სათანადოდ შედედდება, ხელს ჩაყოფით ხდება მისი მორევა, ამის შემდეგ იწყება მასის შეგუნდავება, ამოყვანა. ორივე ხელით ნელ-ნელა წურვით, მასას ათავისუფლებენ ზედმეტი შრატისგან, მაგრამ ისე რომ შერჩეს საკმაო სისველე, რაც ყველის დამწიფების ერთ-ერთი მთავარი პირობაა. გაწურულ, მომრგვალებულ ფორმის ყველს ხის ან თიხის ჯამზე დადებენ, სადაც ის აფუვდება. დილით ამოყვანილ ყველს საღამომდე ჯამში ამყოფებენ და მერე მოაყრიან ქვამარილს, რომელიც ბევრად სჯობს ზღვის მარილს. კენჭი ან ხვირიში მარილით ფრაქციის მარილი ყველში ნელ-ნელა, ზომიერად შედის, რაც ყველის დამწიფებასა და თვლების განვითარებას უწყობს ხელს. თიხის ჯამზე შემაგრებული და დამარილებული ყველი ამის შემდეგ გადადის დიდ სათავსოში ხალამში, დერგში, ჯურუკაში და ინახება საგანგებოდ გაკეთებულ წაქეში, წათხში. ყველიან დერგებს ინახავდნენ სამეურნეო სათავსში, ბნელ ადგილას, ანდა მიწაში ჩაყრილ ჭურუკებში, ქოცოებში (საერთოდ, სიბნელე და თავდახურულობა ყველის შენახვის ერთ-ერთი გარანტიაა), სადაც ერთ წლამდე გემოშეუცვლელად ინახებოდა. საზამთროდ შესანახ ყველს აგვისტო-სექტემბერში აგროვებდნენ და ყველიერში გაიხმარდნენ.

## სხვადასხვა ტექნოლოგია
ყველიან დერგებში არომატიან ყველის მიღების მიზნით ტარხუნის ან პიტნის კონებს ჩადებდნენ. გურიაში ყველის აფუების მიზნით, ზამთრობით დერგში დოლბანდში გამოკრულ ხორბალს დებდნენ.

## სქოლიო
კატეგორია:ქართული ყველი
ასაწევი ხიდი ნიუ-ამსტერდამში

**ასაწევი ხიდი ნიუ-ამსტერდამში** — ნიდერლანდელი პოსტიმპრესიონისტი მხატვრის, ვინსენტ ვან გოგის ნახატი, შესრულებული დრენთეში 1883 წელს, აკვარელის საღებავებით.

## აკვარელის მხატვრობა
ვან გოგმა მისწერა თავის ძმას, თეო ვან გოგს იმ ხედის შესახებ, რომელიც დრენთეში, ნიუ-ამსტერდამში მისი ფანჯრიდან იშლებოდა: „ახლა მე საკმარისად დიდი ოთახი მაქვს, სადაც ღუმელია მოთავსებული, და ხდება ისეც, რომ აქვს აივანი, საიდანაც შემიძლია ვუყურო ფართო ველს ქოხებით, და მასთან ერთად, დიდი ცნობისმოყვარეობით, ასაწევ ხიდს.“ წერილთან ერთად ვინსენტმა ძმას აკვარელით შესრულებული ხიდის ჩანახატიც გაუგზავნა, *ასაწევი ხიდი ნიუ-ამსტერდამში*. 

ნახატი ერთ ერთია ვან გოგის მიერ აკვარელის საღებავებით შესრულებული 148 ნახატიდან, რომლებზე მუშაობაც ვინსენტმა 1881 წელს დაიწყო.

ამ ნამუშევრის შექმნიდან ხუთი წლის შემდეგ ვან გოგმა დახატა „ხიდი არლში“, და შემდგომში ამავე ნახატის რამდენიმე ეგზემპლარი შექმნა

ფაილი:Van Gogh - Die Brücke von Langlois in Arles1.jpeg|*ხიდი არლში*, აკვარელი, 1888, პირადი კოლექცია (F1480)
ფაილი:Vincent Van Gogh 0014.jpg|*ხიდი არლში*, 1888 წლის მაისი, პირადი კოლექცია (F1480)
ფაილი:Vincent Willem van Gogh - Pont de Langlois - Kröller-Müller.jpg|*ხიდი არლში*, ზეთი ტილოზე, 1888, კროლერ-მიულერის მუზეუმი

## ლიტერატურა
* John E. Sweetman. *The artist and the bridge: 1700-1920*. Ashgate; 1999. ISBN 978-0-7546-0013-8.

## სქოლიო
კატეგორია:ვინსენტ ვან გოგის ნახატები
კატეგორია:1883 წლის ნახატები
კატეგორია:ნახატები ანბანის მიხედვით
პინგუ-დ’აგუა

**პინგუ-დ’აგუა** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 250 მეტრზე. მიეკუთვნება ვალი-დუ-რიუ-დოსის მეზორეგიონს. შედის ეკონომიკურ-სტატისტიკურ მიკრორეგიონ კარატინგის შემადგენლობაში.

2010 წლის მონაცემებით, მოსახლეობა 4 420 ადამიანს შეადგენდა, მოსახლეობის სიმჭიდროვე 66.4 კმ²-ზე. ფართობი 66 570 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
ძველი ტაძარი ნუენენში

[მინი|300პქ|*ძველი ტაძარი ნუენენში*, [1884, პირადი კოლექცია, ციურიხი.]]
**ძველი ტაძარი ნუენენში** — ნიდერლანდელი პოსტიმპრესიონისტი მხატვრის, ვინსენტ ვან გოგის რამდენიმე ნახატის საერთო სახელი, შესრულებული 1884-1885 წლებში. ნახატებში ვინსენტმა ასახა XII საუკუნის ტაძრის საუკეთესო პერიოდი, როცა ტაძრის საძირკველი ურყევი, კედლები და გუმბათი კი ხელუხლებელი იყო. 1792 წელს ჩამოინგრა ტაძრის გუმბათი, შენობამ ნელ-ნელა შლა დაიწყო და არც თუ დიდი ხნის შემდეგ, რაც ვან გოგმა ხახატები დაასრულა საბოლოოდ განადგურდა.

## ისტორია
ძველი ტაძარი XII საუკუნის რომანულ არქიტექტურის ძეგლია, ის აგებულია პრიოდში, როდესაც იმ ტერიტორიაზე ქისტიანობა გავრცელდა. ტაძრის ირგვლივ ძველი სასაფლაოა ხის უბრალო ჯვრებით. შენობამას მანამდე განადგურდა, სანამ ვან გოგი ტაძრის აკვარელში შესრულებული ნახატებს ზეთის საღებავებში დახატვასაც მოასწრებდა, ხატვის პროცესში ტაძარი უკვე ინგრეოდა და დაინგრა მას შემდეგ, რაც ბოლო ნახატი ზეთის საღებავებში შეასრულა.

## ტაძრის სხვა ნახატები
ვან გოგმა ნუენენის ძველი ტაძრის თერთმეტი ნახატი შექმნა, მათგან რამდენიმე დაკარგულია.

File:Van Gogh - Der alte Friedhofsturm in Nuenen mit drei Figuren.jpeg|***ძველი ტაძარი ნუენენში***, 1884, პირადი კოლექცია (F184)
File:Van Gogh -Der alte Friedhofsturm in Nuenen mit pflügenden Bauern.jpg|***ძველი ტაძარი ნუენენში და გლეხი***, 1884, კროლერ-მიულერის მუზეუმი, ოტერლო, ნიდერლანდები (F34)
File:Vincent van Gogh - The Old Tower at Dusk - F40 JH507.jpg|***ძველი ტაძარი ნუენენში შებინდებისას***, 1884, პირადი კოლექცია, (F40)
File:Van Gogh - Der alte Friedhofsturm in Nuenen im Schnee.jpeg|***ნუენენის ძველი ტაძარი თოვლში***, 1885, ტეიტი, ლონდონი (F87)
File:VanGogh F84.jpg| ***ძველი ტაძარი ნუენენში***, 1885, ვან გოგის მუზეუმი, ამსტერდამი (F84)

## სქოლიო
კატეგორია:ვინსენტ ვან გოგის ნახატები
კატეგორია:1885 წლის ნახატები
კატეგორია:ნახატები ანბანის მიხედვით
კეთრინ მაერი

**კეთრინ მაერი** () — ფონდ ვიკიმედიის (WMF) აღმასრულებელი დირექტორი 2016 წლის 23 ივნისიდან 2014 წლის აპრილიდან ფონდში კომუნიკაციების უფროს ოფიცრად მუშაობდა.
მანამდე, სამუშაო გამოცდილება აქვს მსოფლიო ბანკში, UNICEF-ში და AccessNow.org-ში.

## განათლება
2002-2003 წლებში მაერი კაიროს ამერიკული უნივერსიტეტის არაბული ენის ინსტიტუტში სწავლობდა, 2003 წლიდან კი ნიუ-იორკის უნივერსიტეტის მეცნიერებისა და ხელოვნების კოლეჯში, სადაც 2005 წელს ბაკალავრის ხარისხი მიიღო. 

## კარიერა
2016 წლის მარტიდან, მაერი ფონდ ვიკიმედიის აღმასრულებელი დირექტორის მოვალეობის შემსრულებელი იყო, ივნისში კი თანამდებობაზე ოფიციალურად დაინიშნა. 

მსოფლიო ბანკში, საერთაშორისო განვითარებისა და დემოკრატიზაციის კონსულტანტი იყო ტექნოლოგიების მიმართულებით. მისი საქმიანობა ამ ორგანიზაციაში ფოკუსირებული იყო მობილური ტელეფონებისა და სხვა ტექნოლოგიების როლზე სამოქალაქო საზოგადოების ხელშესაწყობად და ინსტიტუციური რეფორმისათვის, ძირითადად ახლო აღმოსავლეთსა და აფრიკაში. 

ფონდ ვიკიმედიას მაერი 2014 წლის აპრილში შეუართდა კომუნიკაციების უფროსი ოფიცრის პოზიციაზე; მისი ძირითადი საქმიანობა საავტორო უფლებების კანონმდებლობას ეხებოდა.
ერთი წლის შემდეგ, 2016 წლის მარტში ფონდის აღმასრულებელი დირექტორის მოვალეობის შემსრულებელი გახდა — შეცვალა იმჟამინდელი დირექტორი ლაილა ტრეტიკოვი. აღმასრულებელი დირექტორის პოზიციაზე მისი ფოიციალურად დანიშვნის შესახებ 2016 წლის 24 ივნისს, იტალიაში, ვიკიმანია 2016-ზე ფონდის დამფუძნებელმა ჯიმი უელსმა განაცხადა.

## რესურსები ინტერნეტში
## სქოლიო
კატეგორია:ფონდი ვიკიმედია
კატეგორია:ცოცხალი ადამიანები
წყურვილი სიცოცხლისა

**წყურვილი სიცოცხლისა** შეიძლება აღნიშნავდეს ერთ-ერთს ჩამოთვლილთაგან:
* წყურვილი სიცოცხლისა (რომანი) – ირვინგ სტოუნის ბიოგრაფიული რომანი
* წყურვილი სიცოცხლისა (ფილმი) – ნორმან კორვინის ფილმი
* წყურვილი სიცოცხლისა (ალბომი) – იგი პოპის მეორე სტუდიური ალბომი
* წყურვილი სიცოცხლისა (სიმღერა) – იგი პოპის სიმღერა

კატეგორია:მრავალმნიშვნელოვანი
წყურვილი სიცოცხლისა (რომანი)

„**წყურვილი სიცოცხლისა**“ () — ირვინგ სტოუნის ბიოგრაფიული რომანი, ცნობილი მხატვარ ვინსენტ ვან გოგის ცხოვრების შესახებ. 1956 წელს რეჟისორმა ვინსენტ მინელიმ გადაიღო წიგნზე დაფუძნებული ამავე სახელწოდების ფილმი, რომელშიც მთავარ როლს ასრულებს მსახიობი კირკ დაგლასი. ფილმმა ოსკარის ოთხი ნომინაციიდან მოიგო ერთი.

ავტორის ერთ-ერთს მთავარ წყაროდ იქცა მხატვრისა და მისი ძმის, თეო ვან გოგის მიმოწერები, რომელიც გამოიცა სამ ტომად 1927-1930 წლებში. ამ წერილებში ვინსენტი აღწერს მის ნაცნობებთან ურთიერთობებს, საკუთარი თავის ძებნას და ისეთი განთქმული ნამუშევრების შექმნას როგორებიცაა „კარტოფილის მჭამელები“, „მზესუმზირები“, „საწოლი ოთახი არლში“ და სხვა. ავტორმა მოინახულა ის ადგილები, სადაც იმყოფებოდა ვან გოგი და ხვდებოდა მის თანამედროვე მხატვრებს ნიდერლანდებში, ბელგიასა და საფრანგეთში. ავტორის აღიარებით, ნაწარმოებში არსებული ყველა დიალოგი გამოგონილია თუმცა ფაქტები ნამდვილია.

რომანის გამოცემაზე უარი თქვა 17-მა გამომცემელმა და საბოლოოდ გამოიცა 1934 წელს.

## რესურსები ინტერნეტში
* წყურვილი სიცოცხლისა  Presa.ge-ზე

## სქოლიო
კატეგორია:1934 წლის რომანები
კატეგორია:ისტორიული რომანები
კატეგორია:ფილმებად ადაპტირებული რომანები